Počelo povlačenje Izraelskih snaga. 19/8/02 - 2002-08-19
Izraelske trupe su danas započele povlačenje iz Bethlehema, a Palestinska policija, kako je izvješteno, stigla je u grad da bi preuzela
Uprkos juče postignutom sporazumu o održavanju mirnog stanja i postepenom povlačenju izraelskih snaga - na Srednjem Istoku i dalje vlada visoka napetost, mada je Izrael počeo sa povlačenjem snaga iz Bethlehema U Jeninu, na Zapadnoj Obali, prema izjavama svjedoka, ovog 13-godišnjeg dječaka ubili su danas izraelski vojnici, premda okolnosti incidenta nisu saopštene. U Nablusu, Izraelci i dalje drže blokadu i ruše objekte za koje, poput ovog na snimku, tvrde da je tu bilo veliko skladište oružja. Najmanje šest okolnih kuća je oštećeno, nekoliko ljudi je ranjeno, dok je jedan od Palestinaca teško ranjen, kako se navodi, u pucnjavi koja je prethodila eksploziji. Sporazum koji tek treba da bude realiziran, postigli su sinoć izraelski ministar odbrane Binyamin Ben Eliezer, te sa palestinske strane - ministar unutrašnjih poslova Abdel Razzek al-Yahya i Arafatov savjetnik za sigurnost, Mohammed Dahlan. Obje strane se nadaju proširenju sporazuma - ako on uopšte zaživi. Evo šta o tome kaže lider Hamasa, Abdel Aziz Rantissi: Problem će biti sa palestinskim narodom. Ovaj je sporazum protivan i volji palestinskih organizacija, nacionalnih i islamskih. Mislim da će, konačno, problem biti i izmedju Palestinske Uprave, onih koji su potpisali sporazum - i palestinskog naroda. Ideju sporazuma objašnjava Mark Sofer, iz izraelskog Ministarstva vanjskih poslova: Ideja je da tamo gdje Palestinci zaista imaju i uslove i sposobnost da kontroliraju sigurnosnu situaciju - da to i preuzmu i da stvari pod njihovom kontrolom krenu na bolje - i to bismo mogli smatrati prvim korakom. Ono što je za nas od najvišeg značaja je da pet minuta nakon našeg povlačenja sa nekog područja ili kontrolne tačke - više ne vidimo nekog palestinskog napadača samoubicu ili auto-bombu kako ulaze na to područje. Ako to bude moguće postići - onda ćemo se mi pomjerati dalje, lagano i postepeno. Izraelske trupe su danas započele povlačenje iz Bethlehema, u okviru primjene novog sigurnosnog sporazuma sa Palestinskim zvaničnicima. Palestinska policija, kako je izvješteno, stigla je u Bethlehem da bi preuzela kontrolu nad gradom. Sporazum predvidja Izraelsko povlačenje iz Bethlehema i dijelova Pojasa Gaze i njihovo vraćanje pod kontrolu Palestinske samouprave.